එබැවින් මහාචාර්යවරයා දෙවැනි පියවරට ගියේය. ඒ පාදවල වූ ශිරා පද්ධති විවෘත කිරීමය. එය පළමු පරීක්ෂණයේ දී විවෘත කර තිබුණේ නැත. මහාචාර්යවරයාට සතුටු විය හැකි තොරතුරක් ලැබිණ. දකුණු පාදයේ ඌර්ධව ශිරාවේ තිබූ ප්‍රධාන රුධිර කැටිය මහාචාර්යවරයාට හමුවූ අතර එහි සැලකිය යුතු කොටසක් කැඩී ගොස් ඇති බව අන්වීක්ෂීය පරීක්ෂණ මගින් තහවුරු කරගත හැකි විය. එහි වෙන් වූ කොටස පුෂ්ඵුසීය ධමනිය කරා ගමන් කළ බව දෙවැනි පශ්චාත් මරණ පරීක්ෂණයෙන් තහවුරු කළ නොහැකිය. එහෙත් මේ ලේ කැටියෙන් කැඩී ගිය කුඩා කැටිති පෙණහලු කරා ගමන් කර කුඩා නාළිකාවල සිරවිය හැකිය. පෙණහැල්ලේ පටක අන්වීක්ෂීය පරීක්ෂාවට ලක් කිරීමෙන් ඒ බව සොයාගත හැකිය. ඒ අනුව මහාචාර්යවරයා පෙණහලු පටක පරීක්ෂා කළේය. ඔහු සාර්ථක විය. කුඩා රුධිර කැටිති පෙණහලු පටකවල දැකිය හැකි විය.
අන්වීක්ෂීය පරීක්ෂාවට ලක් කරන්නේ මොනවාද?
පෙණහැල්ලේ පටක